SKRIFTLIG FORESPOERGSEL E-3817/97 af María Izquierdo Rojo (PSE) til Kommissionen (28. november 1997)

Om: Forskningsinstituttet vedroerende samarbejde inden for Middelhavsomraadet og vedroerende det europaeisk-arabiske samarbejde

Konto A-3059 i det foreloebige forslag til det almindelige budget for 1998 og den dertil vedtagne aendring 789 gaelder forskningsinstituttet vedroerende samarbejde inden for Middelhavsomraadet og vedroerende det europaeisk-arabiske samarbejde.

I de tekster med tilhoerende begrundelse, som medlemmerne har modtaget, gives der imidlertid ikke tilstraekkeligt klare oplysninger om instituttets placering.Vil Kommissionen praecisere, hvor forskningsinstituttet vedroerende samarbejde inden for Middelhavsomraadet og vedroerende det europaeisk-arabiske samarbejde har sit saede?

Hvilke aktiviteter har instituttet gennemfoert i perioden 1996-1997?

Hvilke programmer er der gennemfoert i fortsaettelse af Barcelona-konferencen?

Hvilke interparlamenteriske moeder er der afholdt?

Svar afgivet paa Kommissionens vegne af Manuel Marin (15. januar 1998)

Det europaeiske Forskningsinstitut vedroerende samarbejde inden for Middelhavsomraadet og vedroerende det europaeisk-arabiske samarbejde (MEDEA) har sit hovedsaede i Bruxelles 1040 (21, Rue de la Tourelle) og har fungeret siden april 1996.

De vigtigste aktiviteter for instituttet i perioden 1996-1997 siden Barcelona-konferencen har vaeret oprettelsen af en databank med social, oekonomisk og politisk information om Middelhavsomraadet og de arabiske omraader, der er tilgaengelig paa Internettet og i papirform (der findes allerede 280 kort paa engelsk og fransk), skabelse af en moedeplatform paa Internettet (Medeatrade) for virksomheder i Europa og Middelhavsomraadet, afholdelse af moeder og besoeg af parlamentsmedlemmer for at forbedre forbindelserne mellem EF og visse arabiske lande, saerlig dem i Middelhavsomraadet, samt logistisk stoette til Den Parlamentariske Sammenslutning for Det Europaeisk-Arabiske Samarbejde.

Inden for rammerne af den parlamentariske euro-arabiske dialog (DPEA) er der blevet afholdt to konferencer. Den foerste af disse konferencer med deltagelse af europaeiske og arabiske parlamentsmedlemmer fandt sted i Amman fra den 29. november til den 1. december 1996. Den anden fandt sted den 8. og 9. november 1997 i Valetta. Fra den 3. til 5. april 1997 afholdtes endvidere »Dubai-konferencen om samarbejdet vedroerende fredsprocessen«. I denne konference, der blev organiseret paa initiativ af EF og Ligaen af Arabiske Stater, deltog omkring et hundrede eksperter, forretningsfolk, diplomater, parlamentsmedlemmer og tjenestemaend fra Europa og den arabiske verden. Som Unionens saerlige repraesentant for fredsprocessen deltog hr. Moratinos.

Dernaest har instituttet i samarbejde med Det Diplomatiske Institut i Oman fra den 10. til 14. oktober 1997 organiseret en raekke konferencer for diplomater fra dette land over foelgende temaer: Europas rolle ved loesning af regionale konflikter; udfordringerne for Europa i det 21. aarhundrede; Europa og problemet med vandforsyningen i Mellemoesten; Faellesskabet og fredsprocessen i Mellemoesten; Europa og den nye verdensorden. Instituttet har ogsaa deltaget i seminaret »Globalisering af oekonomien og regionalisering i Euro-Middelhavsomraadet«, der blev afholdt i Paris i plankommissariatet den 1. juli 1996 og i »Konferencen om islamofobi« den 7. og 8. juni 1997 i Amman, der blev organiseret paa initiativ af og med deltagelse af Prins Hassan. I samarbejde med instituttet er der taget kontakter med flere forskellige aegyptiske, israeliske, jordanske og palestinensiske forskningscentre med henblik paa ivaerksaettelse af faelles aktiviteter og offentliggoerelse af faelles publikationer.